Dis jammer dat ‘n mens die frase “as jy hom kan bekostig” op die CR-V van toepassing moet maak, veral omdat dit een modelreeks is waarin niks minder as die topmodel goed genoeg sal wees nie. Die veiligheidskenmerke wat die Exclusive het en wat nie op die ander modelle beskikbaar is nie, is deur en deur die moeite werd, en dan moet ‘n mens ook onthou dat die naasduurste model, die Executive, nie eens satellietnavigasie het nie. As die CR-V se prys wel binne jou bereik is, sal jy nie spyt wees as jy hom kies nie.